Bar Refaeli

Bar Refaeli (בר רפאלי, s. 4. kesäkuuta 1985) on israelilainen malli ja näyttelijä.

 Nuoruus 
Bar Refaeli syntyi vuonna 1985 juutalaisperheeseen Hod HaSharonissa, Israelissa. Hänen vanhempansa Rafael ja Tzipi omistavat hevostilan. Barin äiti oli 1970-luvulla menestyksekäs malli.DiCaprio, Refaeli bring paparazzi out in force to Hod Hasharon The 'uncomfortable' role model Refaelilla on kolme veljeä. Mallin uransa hän aloitti kahdeksan kuukauden ikäisenä mainoksissa.Pop Culture Q&A  Refaeli käytti nuorena hammasrautoja, ja siksi hänen mallinuransa keskeytyi 15-vuotiaaksi saakka, jolloin hän palasi mallintöihin Irene Marie Models -mallitoimistoon.

 Ura 
 Malliura 
Refaeli aloitti uransa mallina mainoksissa kahdeksan kuukauden ikäisenä.AskMen.com - Bar Refaeli (Profile)  15-vuotiaana Refaeli oli työskennellyt jo Castron ja Pilpelin vaatemerkeille. Vuosina 2000 ja 2001 Refaeli voitti Vuoden malli -tittelin kauneuskilpailussa. Hänet valittiin myös Renuarin malliksi ja hän esiintyikin vuosien 2002 ja 2003 katalogeissa.

Refaeli on esiintynyt Ellen, Maximin ja GQ:n artikkeleissa. Vuonna 2007 Refaeli oli Sports Illustratedin uimapukunumerossa ja oli ensimmäinen israelilaismalli, joka lehdessä esiintyy.Supermodel Bar Refaeli - the first international Zionist celebritySI.com - Bar Refaeli  Vuonna 2009 Refaeli oli saman lehden uimapukunumeron kansikuvamalli. Kuvauksissa otettu kuva bikiniasuisesta Refaelista maalattiin Boeing 737:n kylkeen mainostemppuna Southwest Airlines -lentoyhtiölle.FOXNews, "Southwest's Sports Illustrated Plane Featuring Bar Refaeli Is Offending Passengers" Saman vuoden lokakuussa Refaeli esiintyi Tel Avivin kampanjassa yläosattomissa, mikä herätti kohua Haredi-ryhmissä.The Jerusalem Post, "Fox removes racy Bar Refaeli billboards"The Daily Telegraph, "Bar Refaeli racy Fox clothing billboard gets barred in Tel Aviv, amid fears of poisoning public" Lopulta mainostaulut, joissa Refaeli esiintyi, poistettiin.

Refaeli on työskennellyt Luisa Cerano -brändin mainospuhujana, Subarun, Accessorizen,Leonardo's girlfriend face of Accessorize | Fashion news | Marie Claire  Besnin, Marco Picegon ja Rampagen mallina. Vuonna 2008 Refaelista tuli vaateliike Hurleyn ja Diddy-tuoksun "I Am King" mainoskasvo.« P. Diddy the Next James Bond ? » , peoplestar.co.uk, 2008-12-07. Vuonna 2009 Refaeli valittiin Garnierin kansainväliseksi mainospuhujaksiBar Refaeli making her Canadian debut with Garnier Fructis Style.

5. maaliskuuta 2009 Refaeli vastaanotti Women's World Awardin World Style -palkinnon "luonnollisen eleganssinsa, tyylitajunsa ja myötätuntonsa" ansiosta.http://www.womensworldawards.com/awards-winners.asp  Saman vuoden lokakuussa Refaeli juonsi ensimmäisen Fashionable Istanbul -muotitapahtuman lehdistötilaisuuden yhdessä Italiasta, Isosta-Britanniasta, Saksasta, Yhdysvalloista, Venäjältä ja Lähi-idästä kotoisin olevien muotitoimittajien kanssa. Hän esiintyi myös Fashionable Istanbulin mainoskampanjan keulakuvana.http://www.istanbulview.com/istanbul-meets-the-fashion-world-with-fashionable-istanbul/

 Elokuva- ja televisioura
Vuonna 2005 Refaeli näytteli israelilaisessa draamatelevisiosarjassa Pick Up. Lokakuussa 2008 hän oli juontamassa Bravon erikoisohjelmaa Tommy Hilfiger Presents Ironic Iconic America,Bravo for Tommy Hilfiger, Radical joka perustuu George Loisin kirjaan Ironic Iconic America. Vuonna 2009 Refaeli palasi juontajan töihin, tällä kertaa MTV:n sarjaan House of Style.House of Style main page on MTV.com 

Vuonna 2011 Refaeli näytteli yhdysvaltalais-israelilaisessa elokuvassa Session, jonka ohjasi israelilainen Haim Bouzaglo. Elokuva on psykologinen trilleri, joka kertoo manipuloivasta psykologista, jolle nuoresta potilaasta tulee pakkomielle.

Refaeli juonsi vuoden 2019 Eurovision laulukilpailun yhdessä Erez Talin, Assi Azarin ja Lucy Ayoubin kanssa. Refaeli ja Tal juonsivat kilpailua päälavalla ja Azar ja Ayoub juonsivat kilpailua green roomissa.

 Yksityiselämä 
Refaelin ja näyttelijä Leonardo DiCaprion suhde kesti kuusi vuotta, jona aikana he erosivat useaan otteeseen ja palasivat jälleen yhteen, kunnes erosivat lopullisesti vuonna 2011. Hän avioitui vuonna 2015 liikemies Adi Ezran kanssa ja parilla on kolme lasta: vuosina 2016 ja 2017 syntyneet tytöt ja vuonna 2020 syntynyt poika.

Refaeli tuomittiin israelilaisessa tuomioistuimessa syyskuussa 2020 veropetoksesta yhdeksäksi kuukaudeksi yhdyskuntapalveluun. Samalla tuomittiin 16 kuukaudeksi vankeuteen Refaelin Zipi-äiti. Häntä syytettiin Refaelin verotietojen vääristelystä, veronkierrosta ja avunannosta veropetokseen. He joutuvat lisäksi yhteisesti maksamaan takautuvasti miljoonien edestä veroja Israelille. He saivat myös 1,5 miljoonan dollarin eli reilun 1,2 miljoonan euron suuruisen sakon. 

 Lähteet 

 Aiheesta muualla 

 Bar Refaeli: kaikki profiilit 
 http://www.fashionmodeldirectory.com/models/Bar_Refaeli/


Luokka:Israelilaiset mallit
Luokka:Israelilaiset näyttelijät
Luokka:Vuonna 1985 syntyneet
Luokka:Elävät henkilöt
Luokka:Seulonnan keskeiset artikkelit
Luokka:Juutalaiset